Kanun: Jurnal Undang-undang Malaysia
type: channel
publisher: Dewan Bahasa dan Pustaka
language: ms
publication name: Kanun: Jurnal Undang-undang Malaysia
issn: 0128-2670
items: Analisis Peruntukan Enakmen Kanun Jenayah Syariah (I) 2019 Kelantan dari Perspektif Undang-undang Sivil
items: Pemantauan Nafkah Pascaperceraian di Malaysia: Analisis Peranan Bahagian Sokongan Keluarga dari Perspektif Fekah dan Undang-undang
items: Undang-Undang Teleperubatan dalam Penjagaan Kesihatan di Malaysia: Satu Sorotan
items: Bidang Kuasa Mahkamah Sivil dalam Kes Pemalsuan Dokumen Perkahwinan: Analisis Perundangan dan Kajian Kes
items: Arahan Perubatan Awal di Malaysia: Isu dan Cabaran
items: Implikasi dan Cabaran Ratifikasi Malaysia Terhadap Triti WIPO mengenai Harta Intelek, Sumber Genetik dan Pengetahuan Tradisional yang Berkaitan
items: Penggunaan Video Parodi dalam Tuntutan Fitnah
items: Sis Forum (Malaysia) & Anor lwn. Jawatankuasa Fatwa Negeri Selangor & Ors [2025] 5 MLRA 92
items: Urus Tadbir Data Kerajaan Menerusi Akta Perkongsian Data 2025
items: Konsep Kedaulatan Raja-raja Melayu Menurut Kerangka Peribumi
items: Sejarah Perkembangan Undang-undang Keselamatan Pekerjaan di Amerika Syarikat dan United Kingdom serta Pengaruhnya terhadap Malaysia
items: Evolusi Undang-undang Tanah Adat di Negeri Sembilan
items: Perlindungan Hak Tertuduh bagi Kes Jenayah Syariah di Malaysia: Analisis Perbandingan
items: Pemetaan Perundangan Seksyen 70 Akta Tatacara Jenayah Syariah (Wilayah-wilayah Persekutuan) 1997 [Akta 560]: Implikasi terhadap Kesalahan Jenayah Syariah di Alam Siber
items: Analisis Pelaksanaan Konvensyen Antarabangsa Nairobi mengenai Pengeluaran Kapal Karam 2007 oleh Malaysia
items: Genting Malaysia Bhd Lwn Pesuruhjaya Perlindungan Data Peribadi & Ors [2022] 1 MLJ 898
items: Peranan atau Kepentingan Akta Keselamatan Siber 2024 (Akta 854) untuk Mendepani Jenayah Siber: Satu Ulasan
items: Penentuan Kadar Harta Sepencarian selepas Kematian Pasangan: Kajian Kes di Mahkamah Tinggi Syariah Johor Bahru
items: Peranan Sulh dan Mediasi dalam Konflik Keluarga di Negeri Kedah Darul Aman: Implikasi Undang-undang dan Sosial
items: Peranan Kesatuan Majikan dalam Perhubungan Perusahaan di Malaysia
items: Punca Perceraian dalam Kalangan Pasangan Dewasa Pertengahan: Kajian di Mahkamah Syariah Wilayah Persekutuan Kuala Lumpur
items: Perbuatan Menggoda Pasangan yang Berkahwin: Pertimbangan Undang-undang dan Moral selepas Pemansuhan Seksyen 498 Kanun Keseksaan
items: Legitimasi: Kaedah Penentuan Nasab dan Hak Anak Tidak Sah Taraf Menurut Undang-undang Keluarga Islam Malaysia
items: Isu dan Cabaran dalam Penyediaan Penginapan Pekerja Asing di Malaysia: Analisis terhadap Akta Standard Minimum Perumahan, Penginapan dan Kemudahan Pekerja 1990 (Akta 446)
items: Undang-undang Kegiatan Pelacuran di Malaysia, 1916–1973: Satu Perspektif Sejarah
items: Pemakaian Qarinah Qat'iyyah dalam Sabitan Kes Jenayah Syariah: Analisis Perbandingan antara Konsep dengan Realisasi di Mahkamah Syariah
items: Isu dan Cabaran dalam Usaha Menghadapi Jenayah Siber di Malaysia
items: Pemakaian Akta Perintah Kehadiran Wajib 1954 [Akta 461] bagi Pesalah Jenayah Syariah
items: Rayuan di Mahkamah Rayuan Syariah Melaka Mengenai Hukuman Penjara dalam Kes Pengesahan Poligami Ahmad Tamyiz bin Haji Mak Aris
items: Dato' Vijay Kumar Natarajan & Anor lwn Malaysia Airlines Bhd. [2021] MLJU 407

Analisis Peruntukan Enakmen Kanun Jenayah Syariah (I) 2019 Kelantan dari Perspektif Undang-undang Sivil
type: item
description: Penggubalan Enakmen Kanun Jenayah Syariah (I) 2019 (EKJSK 2019) merupakan usaha Kerajaan Negeri Kelantan untuk menegakkan undang-undang jenayah syariah di negeri tersebut. Penambahan dua puluh empat peruntukan baharu ialah suatu usaha ke arah memperundangkan kesalahan yang dikategorikan sebagai maksiat, di samping untuk mencapai objektif kewujudan undang-undang Islam, iaitu untuk melindungi lima aspek maqasid syariah melalui pembahagian dalam enakmen ini walaupun kesalahan yang ada ini diperuntukkan dalam undang-undang sivil. Dalam makalah ini, pengkaji menganalisis peruntukan dalam EKJSK 2019 dari perspektif undang-undang sivil dengan menggunakan pendekatan kualitatif melalui analisis dokumen yang berkaitan dan peruntukan undang-undang yang sedia ada di Malaysia. Data ini dianalisis secara perbandingan dengan melihat perbezaan antara kedua-dua undang-undang ini. Hasil kajian menunjukkan bahawa terdapat beberapa kesalahan dalam EKJSK 2019 yang bertindih dengan undang-undang yang sedia ada, seperti liwat, kata untuk memecahkan keamanan, persetubuhan dengan bukan manusia, memusnahkan atau mancemarkan tempat ibadat dan apa-apa yang mengkhayalkan. Walaupun hal ini dicabar dalam kes Nik Elin, kajian ini penting sebagai rujukan dalam pelaksanaan pindaan kesalahan jenayah syariah pada peringkat negeri bagi mengelakkan pertikaian, konflik bidang kuasa antara mahkamah syariah dengan mahkamah sivil, serta menutup ruang bagi mana-mana pihak yang mencabar kesalahan yang diperuntukkan pada masa akan datang. Kata kunci: Enakmen Kanun Jenayah Syariah (I) 2019, peruntukan, undang-undang jenayah syariah, undang-undang sivil, pertindihan undang-undang, bidang kuasa Teks penuh: PDF
subject: Artikel
  topic: section
creator: Muhammad Rasydan Junuh
creator: Mohd Norhusairi Mat Hussin
creator: Siti Aisyah Samudin
creator: Hanira Hanafi
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 151
ending page: 172
doi: 10.37052/kanun.38(1)no7

Pemantauan Nafkah Pascaperceraian di Malaysia: Analisis Peranan Bahagian Sokongan Keluarga dari Perspektif Fekah dan Undang-undang
type: item
description: Isu kegagalan pembayaran nafkah pascaperceraian dalam kalangan masyarakat Islam di Malaysia masih menjadi cabaran besar walaupun undang-undang syariah memperuntukkan hak tersebut secara jelas. Kegagalan bekas suami untuk menunaikan tanggungjawab ini memberikan kesan langsung terhadap bekas isteri dan anak. Oleh itu, mahkamah syariah melalui Bahagian Sokongan Keluarga (BSK) memperkenalkan pelbagai mekanisme penguatkuasaan, termasuklah sistem e-Nafkah pada tahun 2023. Objektif kajian ini adalah untuk menilai pemantauan nafkah setelah diperintahkan oleh mahkamah melalui perbandingan antara fekah klasik dengan inovasi perundangan yang memanfaatkan penggunaan teknologi pada zaman ini. Kajian ini menggunakan pendekatan teori, iaitu kaedah kualitatif melalui analisis teks fekah klasik, statut undang-undang keluarga Islam, laporan BSK dan sokongan temu bual lapangan bersama-sama seorang pegawai mahkamah bagi menilai kesesuaian pendekatan moden ini dari perspektif fekah dan maqasid syariah. Hasil kajian menunjukkan bahawa fekah klasik menetapkan nafkah sebagai hak individu (al-ḥaqq li al-ādami) yang hanya boleh dituntut apabila terdapat aduan daripada pemiutang, sedangkan undang-undang di Malaysia menggunakan pendekatan yang lebih proaktif dengan pemantauan automatik. Walaupun terdapat perbezaan pendekatan, sistem moden ini masih dianggap selari dengan maqasid syariah kerana berupaya menjaga maslahat keluarga, melindungi kepentingan anak dan mengurangkan beban ibu tunggal. Kaedah fekah, iaitu lā yunkar taghayyur al-aḥkām bi taghayyur al-azmān, turut menjadi asas perubahan tersebut. Namun demikian, prinsip asas fekah tetap mengiktiraf bahawa nafkah dapat dilepaskan melalui ibrak apabila dipersetujui oleh pemiutang. Oleh itu, pelaksanaan e-Nafkah perlu seimbang antara kepentingan untuk menjaga kelangsungan hidup keluarga dengan penghormatan terhadap hak individu, sekali gus membuktikan bahawa undang-undang keluarga Islam berupaya untuk beradaptasi dengan tuntutan realiti konte…
subject: Artikel
  topic: section
creator: Mohd Hazwan Ismail
creator: Mohd Mirza Abdul Rashid
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 129
ending page: 150
doi: 10.37052/kanun.38(1)no6

Undang-Undang Teleperubatan dalam Penjagaan Kesihatan di Malaysia: Satu Sorotan
type: item
description: Perkembangan teleperubatan mengubah landskap penyampaian perkhidmatan kesihatan dengan membolehkan konsultasi, diagnosis dan rawatan dilakukan secara jarak jauh melalui platform digital. Di Malaysia, Akta Teleperubatan 1997 digubal bagi mengawal selia perkhidmatan ini. Namun begitu, ketiadaan penguatkuasaan yang jelas menimbulkan persoalan tentang keberkesanannya untuk menangani isu undang-undang dan etika yang berlaku. Oleh itu, pengkaji meneliti secara kritikal kerangka perundangan teleperubatan di Malaysia dengan memfokuskan isu kecuaian perubatan, kerahsiaan pesakit, izin bermaklumat dan bidang kuasa. Ketiadaan garis panduan khusus dan kelemahan penguatkuasaan undang-undang mewujudkan jurang perundangan yang berpotensi merisikokan pesakit dan pengamal perubatan, khususnya dalam perundangan maya. Melalui metodologi kualitatif dengan pendekatan perbandingan undang-undang, pengkaji menganalisis literatur daripada luar negara, iaitu Singapura dan Australia sebagai rujukan perbandingan. Pengkaji juga mencadangkan penambahbaikan terhadap kerangka perundangan dalam konteks teleperubatan di Malaysia, termasuklah pengemaskinian akta sedia ada, serta pewujudan peraturan khusus teleperubatan dan mekanisme penguatkuasaan yang lebih berkesan bagi menjamin perkhidmatan kesihatan digital yang selamat, beretika dan mampan. Kata kunci: Perkhidmatan kesihatan digital, etika, kecuaian perubatan, penjagaan kesihatan maya, teleperubatan, penambahbaikan undang-undang Teks penuh: PDF
subject: Artikel
  topic: section
creator: Zhuo Zhen Loh
creator: Mohd Zamre Mohd Zahir
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 105
ending page: 128
doi: 10.37052/kanun.38(1)no5

Bidang Kuasa Mahkamah Sivil dalam Kes Pemalsuan Dokumen Perkahwinan: Analisis Perundangan dan Kajian Kes
type: item
description: Pemalsuan dokumen satu daripada cabaran dalam pembuktian keterangan dokumentar di mahkamah sivil Malaysia, khususnya apabila melibatkan sijil perkahwinan, rekod pendaftaran dan dokumen sokongan yang menjadi asas pengiktirafan kesahan sesuatu perkahwinan. Pemalsuan dokumen dalam konteks perkahwinan menyebabkan implikasi undang-undang yang signifikan, termasuklah penentuan kesahan perkahwinan, prosiding perceraian, tuntutan harta pusaka dan hak perundangan pihak yang terlibat. Dengan berdasarkan rangka kerja perundangan sivil, kesalahan ini dikawal selia, terutamanya melalui Kanun Keseksaan [Akta 574] dan Akta Membaharui Undang-undang (Perkahwinan dan Perceraian) 1976 [Akta 164]. Dalam kajian ini, pengkaji menganalisis bidang kuasa mahkamah sivil bagi menangani kes pemalsuan dokumen perkahwinan, meneliti peruntukan perundangan yang berkaitan, serta menganalisis beberapa keputusan kes utama yang membentuk amalan semasa dan mengemukakan cadangan reformasi perundangan bagi memperkukuh peranan mahkamah sivil untuk menangani pemalsuan dokumen perkahwinan di Malaysia. Kajian ini menggunakan reka bentuk kualitatif melalui kaedah analisis dokumen terhadap sumber undang-undang primer dan undang-undang sekunder. Data yang diperoleh kemudiannya dipaparkan dalam bentuk subtema. Dapatan kajian menunjukkan bahawa mahkamah sivil menginstitusikan prosedur pembuktian yang ketat dan konsisten dalam penilaian ketulenan dokumen, termasuklah melalui perbandingan tandatangan, penggunaan keterangan pakar dan pemakaian Seksyen 73 Akta Keterangan 1950 [Akta 56]. Di samping itu, peruntukan, seperti Seksyen 42 Akta 164 memperuntukkan hukuman punitif yang jelas bagi kesalahan yang berkaitan dengan pemalsuan dokumen perkahwinan dan mencerminkan komitmen undang-undang untuk mencegah penyalahgunaan dokumen rasmi. Sumbangan utama kajian ini adalah untuk menjelaskan bidang kuasa mahkamah sivil dan menilai keberkesanan peruntukan statutori dan prinsip pembuktian bagi menangani pemalsuan dokumen perkah…
subject: Artikel
  topic: section
creator: Mohamad Aniq Aiman Alias
creator: Wan Abdul Fattah Wan Ismail
creator: Ahmad Syukran Baharuddin
creator: Hasnizam Hashim
creator: Tuan Muhammad Faris Hamzi Tuan Ibrahim
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 83
ending page: 104
doi: 10.37052/kanun.38(1)no4

Arahan Perubatan Awal di Malaysia: Isu dan Cabaran
type: item
description: Arahan Perubatan Awal merupakan instrumen penting bagi memastikan hasrat pesakit terhadap rawatan perubatannya dihormati ketika pesakit tidak lagi berupaya untuk menetapkan keputusan. Di Malaysia, walaupun wacana yang berkaitan dengan autonomi pesakit makin mendapat perhatian, pelaksanaan Arahan Perubatan Awal masih terhad disebabkan oleh ketiadaan peruntukan undang-undang yang khusus dan kefahaman awam yang rendah. Penulisan ini membincangkan isu amalan Arahan Perubatan Awal dan cabaran dalam pelaksanaannya di Malaysia dengan lebih mendalam. Melalui pendekatan kualitatif yang berasaskan analisis kandungan, perbincangan ini menekankan keperluan bimbingan profesional dalam penyediaan dokumen tersebut dan merujuk bidang kuasa perundangan di negara luar sebagai perbandingan. Data diperoleh daripada sumber primer dan sumber sekunder bagi menyokong tujuan dan maksud penulisan ini. Kupasan utama penulisan ini adalah untuk merungkaikan isu yang berasaskan kekangan dan ketiadaan undang-undang khusus yang menerangkan amalan Arahan Perubatan Awal. Penulis mendapati bahawa sehingga masa ini, tiada undang-undang khusus yang berkaitan dengan Arahan Perubatan Awal di Malaysia. Oleh hal yang demikian, penambahbaikan dari sudut perundangan adalah amat signifikan dalam konteks ini. Kata kunci: Arahan Perubatan Awal, autonomi pesakit, perundingan perubatan, etika perubatan, akhir hayat, prinsip autonomi Teks penuh: PDF
subject: Artikel
  topic: section
creator: Mohd Zamre Mohd Zahir
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 59
ending page: 82
doi: 10.37052/kanun.38(1)no3

Implikasi dan Cabaran Ratifikasi Malaysia Terhadap Triti WIPO mengenai Harta Intelek, Sumber Genetik dan Pengetahuan Tradisional yang Berkaitan
type: item
description: Isu perlindungan sumber genetik dan pengetahuan tradisional makin mendapat perhatian dalam perundangan harta intelek antarabangsa, khususnya selepas penggubalan Perjanjian Pertubuhan Harta Intelek Dunia (WIPO) mengenai Harta Intelek, Sumber Genetik dan Pengetahuan Tradisional yang Berkaitan (GRATK 2024). Perjanjian ini merupakan pencapaian penting kerana buat pertama kalinya mekanisme pendedahan asal usul sumber genetik dan pengetahuan tradisional diwajibkan dalam permohonan paten, selaras dengan usaha global bagi membendung biopencerobohan dan mengiktiraf hak komuniti adat. Sebagai negara mega biodiversiti yang kaya dengan warisan pengetahuan tradisional, Malaysia masih belum meratifikasikan triti ini. Oleh itu, pengkaji menilai kesesuaian dan implikasi ratifikasi dengan meneliti jurang dalam rangka undang-undang sedia ada, seperti Akta Paten 1983, Akta Hak Cipta 1987, akta Cap Dagangan 2019, Akta Petunjuk Geografi 2022, serta dasar biodiversiti negara. Metodologi yang digunakan ialah analisis dokumen kualitatif yang meliputi teks perjanjian, undang-undang domestik, laporan dasar dan kajian kes pencerobohan bioantarabangsa, seperti neem, kunyit, basmati dan hoodia, yang dibandingkan dengan herba tempatan, seperti tongkat ali dan kacip fatimah. Dapatan menunjukkan bahawa ratifikasi triti ini mampu memperkukuh perlindungan hak komuniti adat, meningkatkan keselarasan dengan piawaian antarabangsa dan mengukuhkan kedudukan geopolitik Malaysia dalam rundingan global. Namun begitu, pelaksanaannya memerlukan pindaan undang-undang, pengukuhan kapasiti institusi, pembangunan pangkalan data pengetahuan tradisional, serta mekanisme perkongsian manfaat yang adil dan saksama. Oleh itu, satu strategi pelaksanaan yang menyeluruh dan inklusif amat penting bagi memastikan Malaysia bukan sahaja melindungi biodiversitinya, tetapi turut mempertahankan kedaulatan pengetahuan warisan pada era globalisasi. Kata kunci: Pengetahuan tradisional, sumber genetik, biopencerobohan, harta intelek…
subject: Artikel
  topic: section
creator: Nazura Abdul Manap
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 29
ending page: 58
doi: 10.37052/kanun.38(1)no2

Penggunaan Video Parodi dalam Tuntutan Fitnah
type: item
description: Pada era digital ini, penyebaran maklumat menerusi media sosial berlaku dengan pantasnya dan di luar kawalan. Satu daripada fenomena yang menimbulkan kebimbangan ialah penyebaran fitnah dalam bentuk video parodi. Walaupun sering dianggap sebagai hiburan, kandungan sedemikian berpotensi untuk menyebabkan implikasi serius terhadap reputasi dan kedudukan seseorang individu. Kajian ini dilakukan untuk menganalisis tahap penggunaan video parodi yang mengandungi unsur fitnah dapat dijadikan asas bagi tindakan saman fitnah di bawah kerangka perundangan Malaysia. Pendekatan kajian ini melibatkan analisis kandungan dan doktrinal yang memberikan penekanan terhadap analisis dokumen perundangan, termasuklah Akta Fitnah 1957, Kanun Keseksaan, Akta Komunikasi dan Multimedia 1998, serta kes yang berkaitan yang telah diputuskan oleh mahkamah. Selain itu, pengkaji turut meneliti perbandingan perundangan fitnah di beberapa negara terpilih, khususnya Malaysia, Indonesia dan United Kingdom. Hasil kajian dapat memperincikan skop liabiliti undang-undang terhadap kandungan parodi berunsur fitnah, di samping menilai keberkesanan pembelaan yang lazimnya dikemukakan, seperti justifikasi dan ulasan yang adil. Menerusi kajian ini, pengkaji mengemukakan cadangan penambahbaikan terhadap rangka perundangan sedia ada agar lebih seiring dengan keperluan dan cabaran fitnah digital dalam media sosial. Kata kunci: Video fitnah, parodi, media sosial, tuntutan fitnah, kebebasan bersuara, tort fitnah Teks penuh: PDF
subject: Artikel
  topic: section
creator: Nik Amalin A'yuni Mohd Fauzi
creator: Kamal Halili Hassan
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 1
ending page: 28
doi: 10.37052/kanun.38(1)no1

Sis Forum (Malaysia) & Anor lwn. Jawatankuasa Fatwa Negeri Selangor & Ors [2025] 5 MLRA 92
type: item
description: - Teks penuh: PDF
subject: Ulasan Kes
  topic: section
creator: Mohamed Rashid Ab Razak
creator: Tajul Aris Ahmad Bustami
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 189
ending page: 204

Urus Tadbir Data Kerajaan Menerusi Akta Perkongsian Data 2025
type: item
description: - Teks penuh: PDF
subject: Ulasan Perundangan
  topic: section
creator: Siti Nur Farah Atiqah Salleh
creator: Nur Mohd Iqzuan Samsudin
creator: Nasihah Naimat
rights: Hak Cipta (c) 2026 Kanun: Jurnal Undang-undang Malaysia
date: 2026-01-30
publication date: 2026-01-30
starting page: 173
ending page: 188

Konsep Kedaulatan Raja-raja Melayu Menurut Kerangka Peribumi
type: item
description: Banyak perbahasan tentang prinsip perundangan tanah air mengabaikan konsep kedaulatan yang dijunjung oleh Perlembagaan Persekutuan. Oleh itu, makalah menghuraikan konsep kedaulatan seperti yang diperuntukkan dalam Perkara 181(1) Perlembagaan Persekutuan berasaskan kerangka peribumi. Kajian ini menggunakan kaedah kualitatif sejarah perundangan. Data terkumpul terdiri daripada sumber primer, sekunder dan temu bual. Hasil kajian mendapati kedaulatan raja-raja Melayu yang berteraskan ajaran Islam tidak pernah terhapus. Pentafsiran tersebut menghuraikan kedudukan sebenar kedaulatan raja-raja Melayu dalam kerangka Perlembagaan Persekutuan. Oleh itu, prinsip perundangan dan pelaksanaan sistem politik di Malaysia hendaklah selaras dengan konsep kedaulatan yang diwarisi. Kata kunci: kedaulatanperibumi, kerangkaperibumi, kedaulatan raja-raja Melayu, kedaulatan Malaysia, Perkara 181(1) Perlembagaan Persekutuan Teks penuh: PDF
subject: Artikel
  topic: section
creator: Wan Ahmad Fauzi Wan Husain
rights: Hak Cipta (c) 2018 Kanun:Jurnal Undang-undang Malaysia
date: 2018-01-01
publication date: 2018-01-01
starting page: 38
ending page: 70

Sejarah Perkembangan Undang-undang Keselamatan Pekerjaan di Amerika Syarikat dan United Kingdom serta Pengaruhnya terhadap Malaysia
type: item
description: Makalah ini dimulai dengan perbincangan tentang perkembangan sejarah undang-undang keselamatan pekerjaan di United Kingdom dan Amerika Syarikat. Seterusnya, perbincangan dilanjutkan dengan melihat pengaruh negara tersebut terhadap perkembangan undang-undang di Malaysia. Di Malaysia, undang-undang keselamatan pekerjaan bermula dengan pembentukan Akta Kilang dan Jentera 1967 dan peraturan di bawahnya. Pembentukan undang-undang ini dianggap satu permulaan yang baik dalam perkembangan penggubalan undang-undang keselamatan pekerjaan. Kemudian, Akta Keselamatan dan Kesihatan Pekerjaan 1994 pula dibentuk dan menjadi pelengkap kepada peraturan umum kepada hampir semua jenis perusahaan, serta meletakkan liabiliti menjaga keselamatan dan kesihatan kepada banyak pihak, selain majikan. Kaedah analisis sejarah digunakan untuk melihat sama ada undang-undang di kedua-dua negara Barat ini diciplak sepenuhnya di Malaysia atau telah melalui proses pengubahsuaian untuk disesuaikan dengan keadaan tempatan. Sebagai tambahan, analisis terhadap perkembangan Common Law juga diselitkan kerana pemakaian undang-undang ini dibenarkan di Malaysia di bawah Akta Undang-undang Sivil 1956. Kata kunci: sejarah undang-undang, keselamatan pekerjaan Teks penuh: PDF
subject: Artikel
  topic: section
creator: Che Thalbi Md. Ismail
rights: Hak Cipta (c) 2016 Kanun:Jurnal Undang-undang Malaysia
date: 2016-01-01
publication date: 2016-01-01
starting page: 128
ending page: 147

Evolusi Undang-undang Tanah Adat di Negeri Sembilan
type: item
description: Undang-undang tanah di Malaysia digubal berasaskan sistem Torrens yang pendaftaran ialah prinsip utama yang memberikan hak kepemilikan terhadap tanah yang tidak boleh disangkal. Secara umumnya, Kanun Tanah Negara [Akta 828] memperuntukkan proses pemberian milikan dan pendaftaran hak milik kepada tuan tanah supaya hak milik tersebut tidak boleh disangkal oleh mana-mana pihak. Pemilikan ini meliputi semua jenis tanah di sempadan negeri. Negeri Sembilan yang mengamalkan sistem Adat Perpatih juga tertakluk pada Akta 828. Walaupun begitu, Seksyen 4(2) Akta 828 mengiktiraf undang-undang yang dipusakai dan undang-undang tersebut masih relevan bagi masyarakat setempat. Undang-undang Adat Perpatih diterima sebagai undang-undang tanah yang masih diamalkan di Negeri Sembilan yang masih mengekalkan sistem perundangan dan sistem pentadbiran tanah adat. Pentadbiran tanah adat berasaskan undang-undang lisan melalui Datuk Lembaga dikanunkan di bawah Enakmen Tanah Adat 1948 (CTE). Untuk urus niaga tanah adat, CTE memperuntukan persetujuan yang perlu diberikan oleh Dato’ Lembaga. Namun begitu, tiada peruntukan jelas tentang cara persetujuan ini diberikan dan tiada istilah yang jelas untuk pembangunan tanah seperti yang dinyatakan dalam Akta 828. Apabila tiada peruntukan yang jelas berkaitan dengan pembangunan tanah dan proses urus niaga, pemilik tanah adat sukar untuk memajukan tanah adat dan mendapat hasil daripada pemilikan tersebut. Kata kunci: Pendaftaran, hak milik yang tidak boleh disangkal, pembangunan tanah undang-undang Adat Perpatih, urus niaga Teks penuh: PDF
subject: Artikel
  topic: section
creator: Noraziah Abu Bakar
creator: Ikmal Hisham Md Tah
creator: Mohd Nazim Ganti Shaari
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 341
ending page: 358
doi: 10.37052/kanun.37(2)no7

Perlindungan Hak Tertuduh bagi Kes Jenayah Syariah di Malaysia: Analisis Perbandingan
type: item
description: Hak tertuduh merupakan prinsip signifikan dalam kes jenayah. Pencabulan terhadap hak tertuduh sering menjadi isu yang hangat dibincangkan. Objektif kajian ini adalah untuk menganalisis hak tertuduh bagi kes jenayah syariah di Malaysia dan membandingkannya dengan sistem perundangan Common Law dan perspektif Islam. Kajian ini juga dilakukan untuk mengenal pasti kelemahan dan cabaran dalam pelaksanaan hak tertuduh bagi kes jenayah syariah di Malaysia, seterusnya mencadangkan penambahbaikan untuk memastikan hak tertuduh dilindungi secara lebih komprehensif dan adil. Kajian ini menggunakan pendekatan kualitatif, iaitu data diperolehi melalui sumber primer, seperti statut perundangan dan kes yang dilaporkan, di samping sumber sekunder, seperti buku dan artikel jurnal. Data yang diperoleh dianalisis menerusi kaedah analisis perbandingan dan analisis deskriptif. Dengan berdasarkan hasil kajian, didapati bahawa Islam dan undang-undang melindungi hak tertuduh dengan sewajarnya. Walau bagaimanapun, terdapat beberapa kelompongan undang-undang dan kelemahan yang berkaitan dengan perlindungan hak tertuduh terhadap jenayah syariah berjaya dikenal pasti. Menerusi makalah ini, pengkaji mencadangkan agar peruntukan undang-undang dalam Enakmen Tatacara Jenayah Syariah ditambah baik bagi memastikan hak tertuduh dilindungi secara lebih menyeluruh, seterusnya memperkasakan sistem pentadbiran keadilan jenayah syariah di Malaysia. Kata kunci: Jenayah, hak tertuduh, undang-undang syariah, Common Law, Enakmen Tatacara Jenayah Syariah, Kanun Tatacara Jenayah Teks penuh: PDF
subject: Artikel
  topic: section
creator: Suhaizad Saifuddin
creator: Intan Shafinaz Mohamadi
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 311
ending page: 340
doi: 10.37052/kanun.37(2)no6

Pemetaan Perundangan Seksyen 70 Akta Tatacara Jenayah Syariah (Wilayah-wilayah Persekutuan) 1997 [Akta 560]: Implikasi terhadap Kesalahan Jenayah Syariah di Alam Siber
type: item
description: Aktiviti jenayah syariah yang dahulunya konvensional, kini mengalami evolusi apabila sering dikaitkan dengan jenayah siber yang tidak mempunyai batasan geografi. Mahkamah syariah pula dibataskan pada bidang kuasa negeri sendiri sebagaimana Jadual 2 (Senarai Kedua Jadual Kesembilan) Perlembagaan Persekutuan. Timbul persoalan, sama ada peruntukan sedia ada masih relevan untuk digunakan dalam pembanterasan jenayah siber atau terdapat keperluan pemindaan. Oleh itu, Seksyen 70 Akta Tatacara Jenayah Syariah Wilayah-wilayah Persekutuan 1997 [Akta 560] perlu diberikan perhatian, di samping enakmen negeri lain. Kaedah pemetaan perundangan dilakukan bagi melihat hubung kait peruntukan sedia ada dalam aplikasi penguatkuasaan jenayah ruang siber. Bagi menyokong kajian ini, reka bentuk kualitatif digunakan. Pengumpulan data dilakukan melalui kaedah dokumentasi. Seterusnya, data dianalisis menggunakan kaedah analisis kandungan kualitatif melalui pendekatan induktif dan komparatif. Dapatan kajian menunjukkan bahawa peruntukan sedia ada melalui Seksyen 70 Akta 560 perlu diperincikan dan diaplikasikan terhadap jenayah syariah di ruang siber. Namun begitu, terdapat beberapa cadangan dan keperluan, seperti satu garis panduan melalui Arahan Amalan Kehakiman Syariah untuk dibina dan dikuatkuasakan agar dapat dijadikan asas dan panduan terhadap mahkamah syariah yang berlainan bidang kuasa di setiap negeri dalam penyabitan kesalahan jenayah syariah di ruang siber. Kata kunci: Kesalahan jenayah syariah, jenayah siber, bidang kuasa mahkamah syariah, Akta Tatacara Jenayah Syariah, penguatkuasaan jenayah siber, ruang siber Teks penuh: PDF
subject: Artikel
  topic: section
creator: Tuan Muhammad Faris Hamzi Tuan Ibrahim
creator: Muhammad Sobri Faisal
creator: Mohamad Aniq Aiman Alias
creator: Ahmad Syukran Baharuddin
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 263
ending page: 282
doi: 10.37052/kanun.37(2)no4

Analisis Pelaksanaan Konvensyen Antarabangsa Nairobi mengenai Pengeluaran Kapal Karam 2007 oleh Malaysia
type: item
description: Selat Melaka merupakan selat yang sangat penting kerana digunakan untuk pelayaran antarabangsa. Walaupun Malaysia satu daripada anggota Konvensyen Antarabangsa Nairobi mengenai Pengeluaran Kapal Karam yang bertujuan bagi mengeluarkan kapal karam di laut Malaysia, namun undang-undang Malaysia untuk mengeluarkan kapal karam masih tidak mencukupi bagi menyelesaikan masalah yang wujud di Selat Melaka sehingga kini. Hal ini dikatakan demikian kerana pemindahan kapal karam sangat tinggi bagi pihak yang terlibat dan masalah utama yang dihadapi oleh kerajaan Malaysia ialah kekurangan bebanan perbelanjaan. Objektif kajian ini adalah untuk menganalisis peruntukan dalam Konvensyen Antarabangsa Nairobi mengenai Pengeluaran Kapal Karam 2007 mengenal pasti cara konvensyen ini diimplementasikan dalam undang-undang domestik Malaysia; dan mengenal pasti masalah yang wujud dalam Konvensyen Antarabangsa Nairobi 2007 dan cara untuk menyelesaikannya. Sumber primer, seperti konvensyen antarabangsa dan undang-undang domestik Malaysia, digunakan dalam kajian ini. Sumber sekunder, seperti kajian perpustakaan dan kajian laman sesawang juga penting untuk memperoleh artikel, buku dalam talian dan surat khabar. Melalui kajian ini, didapati bahawa Konvensyen Antarabangsa Nairobi 2007 diperkenalkan untuk mengatur selia pemindahan bangkai kapal yang menimbulkan bahaya tertentu ketika pelayaran. Konvensyen ini diratifikasi dan dilaksanakan di Malaysia bermula pada tahun 2015 untuk memindahkan kapal karam yang berada di Selat Melaka seperti cadangan yang diutarakan dalam simposium yang dianjurkan oleh Pertubuhan Maritim Antarabangsa. Malaysia tidak boleh terlalu bergantung pada Konvensyen Antarabangsa Nairobi 2007, sebaliknya kewujudan peraturan sendiri yang seragam dalam aspek pengeluaran kapal karam juga adalah penting. Tindakan yang sewajarnya perlu diambil oleh pihak berkuasa, seperti Parlimen untuk menggubal undang-undang baharu yang komprehensif dan sempurna mengenai pengeluaran bangkai kapal …
subject: Artikel
  topic: section
creator: Wan Siti Adibah Wan Dahalan
creator: Jia Hiu Cheng
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 283
ending page: 310
doi: 10.37052/kanun.37(2)no5

Genting Malaysia Bhd Lwn Pesuruhjaya Perlindungan Data Peribadi & Ors [2022] 1 MLJ 898
type: item
description: - Teks penuh: PDF
subject: Ulasan Kes
  topic: section
creator: Siti Nur Farah Atiqah Salleh
creator: Nur Mohd. Iqzuan Samsudin
creator: Mohamad Rizal Abd. Rahman
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 377
ending page: 390

Peranan atau Kepentingan Akta Keselamatan Siber 2024 (Akta 854) untuk Mendepani Jenayah Siber: Satu Ulasan
type: item
description: - Teks penuh: PDF
subject: Ulasan Perundangan
  topic: section
creator: Duryana Mohamed
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 359
ending page: 376

Penentuan Kadar Harta Sepencarian selepas Kematian Pasangan: Kajian Kes di Mahkamah Tinggi Syariah Johor Bahru
type: item
description: Harta sepencarian diiktiraf oleh undang-undang keluarga Islam di setiap negeri dan boleh dituntut atas sebab perceraian, poligami atau kematian walaupun tidak pernah dinyatakan dalam al-Quran atau hadis. Namun demikian, undang-undang mengenai penentuan kadar pembahagian harta sepencarian selepas kematian pasangan tidak diperuntukkan secara jelas dalam mana-mana statut. Hal ini menyebabkan kekeliruan bagi pihak yang ingin menuntutnya. Oleh itu, objektif kajian ini adalah untuk mengenal pasti pendekatan Mahkamah Tinggi Syariah Johor Bahru dalam penentuan kadar pembahagian harta sepencarian bagi tuntutan selepas kematian pasangan. Kajian ini berbentuk kualitatif, iaitu menganalisis dokumen melalui kes yang dilaporkan di Mahkamah Tinggi Syariah Johor Bahru dari tahun 2022 hingga tahun 2024. Selain itu, temu bual separa berstruktur dilakukan terhadap seorang hakim syarie, penolong pendaftar dan pegawai sulh di Mahkamah Tinggi Syariah Johor Bahru. Dapatan kajian menunjukkan bahawa kadar pembahagian harta sepencarian yang ditetapkan oleh mahkamah berbeza-beza disebabkan oleh tafsiran yang tidak seragam berhubung takat sumbangan yang diberikan oleh pihak terbabit. Oleh itu, pengkaji mencadangkan penggubalan satu garis panduan khusus tentang penetapan kriteria sumbangan dan tempoh tuntutan, serta memastikan penentuan harta sepencarian dilakukan sebelum pembahagian pusaka difaraidkan bagi menjamin keadilan dan keseragaman dalam pelaksanaan tuntutan. Kata kunci: Undang-undang keluarga Islam, harta sepencarian, kematian pasangan, pembahagian harta sepencarian, sumbangan pasangan, Mahkamah Tinggi Syariah Teks penuh: PDF
subject: Artikel
  topic: section
creator: Nur Hanis Shafinaz Mahat
creator: Norhoneydayatie Abdul Manap
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 237
ending page: 262
doi: 10.37052/kanun.37(2)no3

Peranan Sulh dan Mediasi dalam Konflik Keluarga di Negeri Kedah Darul Aman: Implikasi Undang-undang dan Sosial
type: item
description: Kajian ini memfokuskan peranan sulh dan mediasi dalam penyelesaian konflik kekeluargaan di Negeri Kedah Darul Aman dengan tumpuan diberikan terhadap implikasi undang-undang dan sosial dalam masyarakat setempat. Sulh yang berlandaskan prinsip syariah menekankan aspek spiritual dan emosional, menjadikannya lebih sesuai bagi komuniti yang mengutamakan nilai agama dan budaya tradisional. Sebaliknya, mediasi dalam mahkamah sivil menawarkan pendekatan yang lebih rasional, profesional dan fleksibel yang menjadikannya lebih inklusif bagi masyarakat yang pelbagai. Kajian ini turut mengkaji aspek sosiobudaya, seperti nilai kekeluargaan, adat resam dan pengaruh agama, dalam penentuan keberkesanan kedua-dua mekanisme. Selain itu, norma baharu, seperti teknologi dan mediasi dalam talian, dianalisis bagi memahami cabaran dan peluang bagi memastikan kepekaan budaya terus dipelihara. Menerusi pendekatan kualitatif yang melibatkan analisis dokumen perundangan dan kajian terdahulu, kajian ini memfokuskan cara integrasi antara elemen tradisional dengan teknologi moden mampu meningkatkan keberkesanan sulh dan mediasi. Hasil kajian menunjukkan bahawa sistem penyelesaian konflik keluarga di Kedah masih berasaskan pendekatan tradisional tanpa penerapan inovasi teknologi, namun berpotensi untuk diperkasakan dengan integrasi teknologi bagi meningkatkan kecekapan dan kebolehcapaian. Oleh itu, pengkaji mencadangkan latihan intensif bagi pegawai sulh dan mediator dalam aspek norma budaya dan teknologi, serta meningkatkan kesedaran masyarakat tentang manfaat kedua-dua kaedah ini. Langkah ini penting untuk memastikan sulh dan mediasi kekal relevan, berkesan dan responsif terhadap keperluan masyarakat kontemporari, serta menyokong pembangunan institusi keluarga dalam ekosistem sosial yang makin dinamik. Kata kunci: Sulh dan mediasi, konflik keluarga, sosial, perundangan, masyarakat, implikasi undang-undang Teks penuh: PDF
subject: Artikel
  topic: section
creator: Nur Anis Abu Bakar
creator: Nur Sarah Tajul Urus
creator: Mohd Hazwan Ismail
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 211
ending page: 236
doi: 10.37052/kanun.37(2)no2

Peranan Kesatuan Majikan dalam Perhubungan Perusahaan di Malaysia
type: item
description: Pengkaji menganalisis peranan kesatuan majikan dalam konteks perhubungan perusahaan di Malaysia dalam makalah ini. Kesatuan majikan ialah gabungan majikan yang berurus niaga atau bergiat dalam pelbagai sektor perusahaan di Malaysia. Terdapat kesatuan atau persekutuan majikan yang mewakili pengusaha dalam pelbagai sektor ekonomi, dan kesatuan majikan yang mempunyai ahli yang khusus yang menjalankan usaha niaga yang tertentu atau serupa. Pengkaji memfokuskan peranan kesatuan tersebut dalam pelbagai aktiviti, seperti sumbangan terhadap penggubalan perundangan, perundingan kolektif dan penyelesaian pertikaian perusahaan. Analisis makalah ini bertitik tolak daripada persoalan berkisarkan peranan kesatuan majikan, terutamanya dalam penggubalan dasar perhubungan perusahaan di Malaysia. Dalam hal ini, timbul persoalan, sama ada kesatuan majikan sentiasa membantah atau memberikan kerjasama kepada kerajaan dalam penggubalan polisi dan perundangan perhubungan perusahaan. Dengan menggunakan pendekatan kualitatif, pengkaji menganalisis arah aliran dan pola tindakan kesatuan majikan dalam perhubungan perusahaan melalui rujukan statistik, laporan persatuan, buku dan artikel jurnal. Hasil kajian menunjukkan bahawa kesatuan majikan memberikan sumbangan besar dan bermakna terhadap dasar buruh negara, sama ada melalui peranannya dalam aspek merangka atau meminda perundangan baharu, perundingan kolektif, atau dalam proses penyelesaian pertikaian perusahaan. Kata kunci: Kesatuan majikan, kesatuan sekerja, perhubungan perusahaan, perundingan kolektif, pertikaian perusahaan Teks penuh: PDF
subject: Artikel
  topic: section
creator: Kamal Halili Hassan
rights: Hak Cipta (c) 2025 Kanun: Jurnal Undang-undang Malaysia
date: 2025-07-31
publication date: 2025-07-31
starting page: 187
ending page: 210
doi: 10.37052/kanun.37(2)no1

Punca Perceraian dalam Kalangan Pasangan Dewasa Pertengahan: Kajian di Mahkamah Syariah Wilayah Persekutuan Kuala Lumpur
type: item
description: Perceraian pasangan dewasa pertengahan antara fokus perbincangan dalam paparan akhbar dan penyelidikan akademik. Terdapat pelbagai punca yang menyebabkan berlakunya perceraian dalam kalangan pasangan dewasa pertengahan di Malaysia. Oleh itu, kajian ini dilakukan untuk menganalisis punca perceraian yang terjadi dalam kalangan pasangan dewasa pertengahan yang berumur antara 40–60 tahun di Mahkamah Syariah Wilayah Persekutuan Kuala Lumpur. Kajian ini merupakan kajian kualitatif yang melibatkan metode pengumpulan data dan metode analisis data yang bersesuaian untuk mencapai objektif kajian yang ditetapkan. Pengumpulan data dilakukan melalui kajian perpustakaan, temu bual dan kajian kes, manakala data yang diperoleh dianalisis menggunakan kaedah temu bual secara tematik dan deskriptif. Pengkaji mendapati bahawa terdapat beberapa faktor perceraian pasangan dewasa pertengahan di Mahkamah Syariah Kuala Lumpur, seperti tiada persefahaman, masalah sikap dan akhlak pasangan yang terlibat dengan perceraian, sikap tidak bertanggungjawab terhadap nafkah, faktor agama, campur tangan orang ketiga dan pertambahan usia. Sebagai penyelesaian, pengkaji mencadangkan beberapa saranan yang dapat diaplikasikan untuk mengurangkan masalah perceraian ini. Kata kunci: Perceraian, pembubaran perkahwinan, punca perceraian, faktor perceraian, Mahkamah Syariah Wilayah Persekutuan Kuala Lumpur, dewasa pertengahan Teks Penuh: PDF
subject: Artikel
  topic: section
creator: Nur Syazwani Sallehuddin
creator: Mohd Norhusairi Mat Hussin
rights: Hak Cipta (c)
date: 2025-01-28
publication date: 2025-01-28
starting page: 143
ending page: 164
doi: 10.37052/kanun.37(1)no7

Perbuatan Menggoda Pasangan yang Berkahwin: Pertimbangan Undang-undang dan Moral selepas Pemansuhan Seksyen 498 Kanun Keseksaan
type: item
description: Pengkaji membincangkan pemansuhan Kesalahan Memikat Wanita yang Sudah Berkahwin di bawah Seksyen 498 Kanun Keseksaan dan mengenal pasti undang-undang yang berkaitan dengan moral dan perzinaan dari perspektif agama dan sejarah. Pengkaji turut mengemukakan cadangan untuk menggantikan peruntukan yang telah dimansuhkan dengan undang-undang yang lebih sesuai. Metodologi yang digunakan ialah pendekatan kajian campuran, serta melibatkan kaedah kualitatif dan kuantitatif. Data diperoleh melalui kajian kepustakaan, dokumentasi dan soal selidik, yang kemudiannya dianalisis menggunakan kaedah analisis kandungan dan deskriptif secara frekuensi dan peratusan. Pengkaji mendapati bahawa pemansuhan Seksyen 498 selaras dengan prinsip hak asasi kesamarataan gender seperti yang diperuntukkan dalam Perlembagaan Persekutuan. Walau bagaimanapun, perbuatan zina ialah kesalahan yang bertentangan dengan nilai budaya, moral dan agama, terutamanya bagi masyarakat Islam di Malaysia. Pemansuhan peruntukan ini berpotensi untuk memberikan implikasi negatif terhadap institusi kekeluargaan dan sosial di negara ini. Oleh itu, menerusi makalah ini, pengkaji mencadangkan penggubalan peruntukan baharu untuk menangani kesalahan menggoda pasangan yang telah berkahwin, sama ada suami atau isteri orang lain. Peruntukan ini diperlukan utuk menjamin kesamarataan gender, selaras dengan prinsip yang dipegang dalam Perlembagaan Persekutuan. Kata kunci: Jenayah, memikat isteri orang, moral, perzinaan, keluarga, masyarakat Teks Penuh: PDF
subject: Artikel
  topic: section
creator: Suhaizad Saifuddin
creator: Bernard Noel Beneldus
rights: Hak Cipta (c)
date: 2025-01-28
publication date: 2025-01-28
starting page: 121
ending page: 142
doi: 10.37052/kanun.37(1)no6

Legitimasi: Kaedah Penentuan Nasab dan Hak Anak Tidak Sah Taraf Menurut Undang-undang Keluarga Islam Malaysia
type: item
description: Legitimasi dalam konteks undang-undang keluarga Islam merujuk status sah atau tidak sah seseorang anak dalam sebuah perkahwinan berdasarkan undang-undang Islam. Legitimasi menentukan nasab anak, sama ada yang dilahirkan dalam tempoh perkahwinan atau luar tempoh perkahwinan. Perkara yang membezakan antara anak tidak sah taraf dengan anak sah taraf ialah kaedah penentuan nasab dan hak yang dimiliki oleh anak sah taraf. Anak tidak sah taraf tidak boleh dinasabkan kepada bapanya walaupun bapa biologinya. Dalam hal ini, anak itu tidak boleh mewarisi harta, mendapat nafkah atau berada di bawah jagaan bapanya. Kesannya, anak ini mungkin berasa terpinggir dan rendah diri. Kajian ini dilakukan untuk meneliti hak yang diperoleh oleh anak tidak sah taraf. Dalam kajian ini, turut dibincangkan kaedah penentuan nasab dan dicadangkan cara untuk menjelaskan hak tersebut. Kajian ini berbentuk kualitatif melalui kaedah penyelidikan perpustakaan, iaitu bahan yang dianalisis secara kritis. Pengkaji mendapati bahawa terdapat tiga kaedah utama dalam penentuan nasab, dan anak pula, sama ada yang sah taraf atau yang tidak sah taraf, mempunyai hak yang dilindungi di bawah undang-undang Islam, begitu juga undang-undang keluarga Islam di Malaysia. Kata kunci: Anak tidak sah taraf, undang-undang Islam, kaedah, hak, cadangan, legitimasi Teks Penuh: PDF
subject: Artikel
  topic: section
creator: Noor ‘Ashikin Hamid
creator: Noraida Harun
rights: Hak Cipta (c)
date: 2025-01-28
publication date: 2025-01-28
starting page: 97
ending page: 120
doi: 10.37052/kanun.37(1)no5

Isu dan Cabaran dalam Penyediaan Penginapan Pekerja Asing di Malaysia: Analisis terhadap Akta Standard Minimum Perumahan, Penginapan dan Kemudahan Pekerja 1990 (Akta 446)
type: item
description: Penginapan yang tidak wajar untuk pekerja asing menjadi ciri krisis perumahan global dalam tempoh bertahun-tahun. Walaupun hak untuk mendapatkan perumahan yang wajar dan selamat ialah hak asasi manusia sejagat, peraturan negara destinasi mengenai penyediaan penginapan pekerja asing perlu diambil perhatian. Oleh itu, pengkaji membincangkan isu dan cabaran yang berkaitan dengan penyediaan penginapan pekerja asing di Malaysia dari skop perundangan dengan tumpuan diberikan terhadap Seksyen 24H Akta Standard Minimum Perumahan, Penginapan dan Kemudahan Pekerja 1990 (Akta 446), iaitu peruntukan statutori yang perlu dipatuhi oleh majikan atau penyedia penginapan berpusat. Dalam kajian ini, pengkaji menggunakan pendekatan kualitatif dengan menganalisis dokumen daripada data primer dan data sekunder, seperti buku, jurnal, laporan daripada laman rasmi kerajaan dan berita terkini. Data primer juga dikumpulkan melalui kaedah temu bual secara separa berstruktur dengan soalan terbuka bersama-sama pegawai penguatkuasa daripada agensi berkaitan dan pemain industri, seperti majikan daripada sektor perkhidmatan dan pembinaan. Dengan berdasarkan hasil kajian, pengkaji mendapati bahawa satu kerangka hubungan undang-undang di Malaysia berkenaan dengan penyediaan penginapan pekerja telah dibentuk dan disandarkan pada undang-undang pada peringkat nasional, negeri dan tempatan. Sebagai penyelesaian, pengkaji mencadangkan penambahbaikan terhadap undang-undang, peraturan dan polisi sedia ada. Kata kunci: Cabaran, hak asasi manusia, penginapan pekerja, hak pekerja asing, pindaan Akta 446, undang-undang kerajaan negeri dan tempatan Teks Penuh: PDF
subject: Artikel
  topic: section
creator: Azizah Mat ripin
creator: Norhasliza Ghapa
creator: Asiah Bidin
rights: Hak Cipta (c)
date: 2025-01-28
publication date: 2025-01-28
starting page: 75
ending page: 96
doi: 10.37052/kanun.37(1)no4

Undang-undang Kegiatan Pelacuran di Malaysia, 1916–1973: Satu Perspektif Sejarah
type: item
description: Undang-undang mengenai pelacuran sangat penting untuk mengawal kegiatan pelacuran, tetapi penelitian yang mendalam berkenaan undang-undang ini masih belum sempurna dilakukan. Hal ini dikatakan demikian kerana masih banyak perkara yang berhubung dengan undang-undang ini yang masih belum diteroka dan dibahaskan. Oleh itu, pengkaji membincangkan undang-undang mengenai kegiatan pelacuran di Malaysia dengan menganalisis sumber primer dan sumber sekunder yang terdiri daripada Akta, laporan bertulis, Majlis Agama Islam dan Istiadat Melayu Kelantan, jurnal, buku dan tesis. Perbincangan dibahagikan kepada dua bahagian. Bagi bahagian pertama, pengkaji membincangkan jenis akta yang digunakan di Malaysia bagi mengawal kegiatan pelacuran. Dalam hal ini, pengkaji memfokuskan Akta Perlindungan Wanita dan Gadis 1973, kekuatan dan kelemahan akta ini dan beberapa akta lain yang berkaitan. Bagi bahagian kedua, pengkaji membincangkan jenis undang-undang bagi mengawal kegiatan pelacuran di Kelantan yang terdiri daripada Notis, Pemberitahu dan Cadangan. Dapatan kajian menunjukkan bahawa undang-undang ini masih belum mampu menangani masalah pelacuran di Malaysia secara amnya dan di Kelantan secara khususnya. Oleh itu, kawalan yang bukan berbentuk undang-undang daripada pihak kerajaan, badan bukan kerajaan dan masyarakat perlu bergerak seiring dengan undang-undang sedia ada. Kata kunci: Akta Pendaftaran Tetamu 1965, pelacuran, Akta Pelindungan Perempuan dan Gadis 1973, Kelantan, Majlis Agama Islam dan Istiadat Melayu Kelantan, rumah pelacuran Teks Penuh: PDF
subject: Artikel
  topic: section
creator: Haryati Hasan
creator: Nafisah Ilham Hussin
rights: Hak Cipta (c)
date: 2025-01-28
publication date: 2025-01-28
starting page: 53
ending page: 74
doi: 10.37052/kanun.37(1)no3

Pemakaian Qarinah Qat'iyyah dalam Sabitan Kes Jenayah Syariah: Analisis Perbandingan antara Konsep dengan Realisasi di Mahkamah Syariah
type: item
description: Dalam penghakiman kes di mana-mana mahkamah, keadilan merupakan matlamat utama. Proses memperoleh keadilan pula memerlukan hakim bergantung harap pada kaedah pembuktian, termasuklah penggunaan qarinah. Qarinah terbukti penting dan digunakan dalam sejarah peradaban Islam. Dari sudut penerimaan, qarinah banyak membantu menyelesaikan pertikaian dalam kes harta, munakahat atau pembunuhan, begitu juga kes yang melibatkan hukuman takzir, qisas dan hudud. Di Malaysia, undang-undang keterangan Islam tentang qarinah yang terpakai di mahkamah syariah diperuntukkan dengan komposisi yang sangat besar sebagaimana yang terdapat dalam Akta Keterangan Mahkamah Syariah (Wilayah-wilayah Persekutuan) 1997 [Akta 561] dan enakmen negeri yang lain. Namun begitu, konsep qarinah tidak diletakkan dalam landasan yang sewajarnya. Hal ini dikatakan demikian kerana akta dan enakmen berkenaan diformulakan mengikut pola undang-undang Inggeris. Akibatnya, skop dan pemakaian qarinah disempitkan sehinggakan kekuatan dalalah qarinah tidak diketengahkan sebagai suatu undang-undang. Sehubungan dengan itu, pengkaji membincangkan kekuatan dalalah qarinah dalam sabitan kes, terutamanya kes jenayah syariah. Dalam kajian ini, kekuatan dalalah qarinah dinilai, sama ada wajar ditentukan terlebih dahulu atau tidak, sebelum hakim mengambil kira keterangan yang dikemukakan di hadapannya. Bagi tujuan ini, pengkaji menggunakan pendekatan kualitatif yang berpandukan kajian kepustakaan dengan menganalisis sumber primer dan sekunder, seperti kitab karangan ahli ulama fiqah, statut, kes yang dilaporkan dan tidak dilaporkan, serta penulisan akademik. Pengkaji mendapati bahawa kekuatan dalalah qarinah, sama ada qarinah qat‘iyyah, atau qarinah kaazibah atau qarinah dha‘ifah, amat penting untuk ditentukan berdasarkan fakta sesuatu kes. Hal ini membantu memberikan ruang kepada hakim syarie untuk mentafsirkan kekuatan dalalah qarinah dengan lebih berkesan. Kata kunci: Qarinah, undang-undang keterangan Islam, kekuatan dalala…
subject: Artikel
  topic: section
creator: Ahnaf Ahmad
creator: Ramalinggam Rajamanickam
creator: Muhamad Helmi Md. Said
creator: Mohd Zamre Mohd Zahir
rights: Hak Cipta (c)
date: 2025-01-28
publication date: 2025-01-28
starting page: 29
ending page: 52
doi: 10.37052/kanun.37(1)no2

Isu dan Cabaran dalam Usaha Menghadapi Jenayah Siber di Malaysia
type: item
description: Keadaan jenayah siber di Malaysia makin membimbangkan dengan pelbagai kes yang melibatkan penggodaman, penipuan dalam talian, serangan perisian hasad dan kebocoran data. Walaupun terdapat lebih daripada 30 undang-undang yang berkaitan dengan aktiviti siber, pelaksanaan undang-undang ini masih kurang berkesan untuk menangani ancaman yang makin kompleks. Dalam kajian ini, analisis data dilakukan secara kualitatif. Oleh itu, pengkaji menganalisis isu dan cabaran untuk mengatasi jenayah siber di Malaysia. Antara cabaran utama yang ditemukan termasuklah perubahan pesat teknologi, definisi jenayah siber yang terus berkembang, isu bidang kuasa dalam siasatan rentas sempadan dan kekurangan keterangan digital. Di samping itu, kesukaran untuk mengenal pasti lokasi sebenar penjenayah siber dan masalah pemeliharaan data digital turut menjadi penghalang utama bagi siasatan dan pendakwaan yang berkesan. Menerusi kajian ini, pengkaji mencadangkan penambahbaikan terhadap undang-undang siber sedia ada, termasuklah pindaan Akta Komunikasi dan Multimedia 1998, Akta Jenayah Komputer 1997 dan Akta Perlindungan Data Peribadi 2010 untuk memperkukuh penguatkuasaan dan penyiasatan jenayah siber. Dengan adanya pendekatan yang lebih dinamik, undang-undang ini menjadi lebih responsif ke arah mengurangkan risiko terhadap ancaman siber yang berkembang pesat. Kata kunci: Jenayah siber, definisi jenayah siber, penyiasatan rentas sempadan, forensik digital, rangka kerja undang-undang, keselamatan digital Teks Penuh: PDF
subject: Artikel
  topic: section
creator: Mahyuddin Daud
rights: Hak Cipta (c)
date: 2025-01-28
publication date: 2025-01-28
starting page: 1
ending page: 28
doi: 10.37052/kanun.37(1)no1

Pemakaian Akta Perintah Kehadiran Wajib 1954 [Akta 461] bagi Pesalah Jenayah Syariah
type: item
description: - Teks Penuh: PDF
subject: Ulasan Perundangan
  topic: section
creator: Suhaizad Saifuddin
rights: Hak Cipta (c)
date: 2025-01-22
publication date: 2025-01-22
starting page: 165
ending page: 176

Rayuan di Mahkamah Rayuan Syariah Melaka Mengenai Hukuman Penjara dalam Kes Pengesahan Poligami Ahmad Tamyiz bin Haji Mak Aris
type: item
description: - Teks Penuh: PDF
subject: Ulasan Kes
  topic: section
creator: MOHD HAZWAN ISMAIL
rights: Hak Cipta (c)
date: 2025-01-22
publication date: 2025-01-22
starting page: 177
ending page: 186

Dato' Vijay Kumar Natarajan & Anor lwn Malaysia Airlines Bhd. [2021] MLJU 407
type: item
description: - Teks penuh: PDF
subject: Ulasan Kes
  topic: section
creator: Wong Hua Siong
rights: Hak Cipta (c) 2022 Kanun: Jurnal Undang-undang Malaysia
date: 2022-01-02
publication date: 2022-01-02
starting page: 175
ending page: 184